《明月逐人来 其四 贺韩宪副意翁九十》
明代·夏言

绮席含春，锦堂明昼。却正值、小阳时候。九十仙翁，是三朝耆旧。

风节如今那有。

豸角霜棱，光映金章紫绶。只赢得、丹心皓首。彩笔新词，遥献南山寿。

日醉百壶春酒。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。